OpenLLM-France/wikimedia huggingface dataset:
# Piyama-Kurunta

Piyama Kurunta fou regent i príncep d'Arzawa vers el 1240 aC.
El seu pare el rei d'Arzawa Uhha-Ziti no es va recuperar de la ferida produïda per un llamp, i va haver de deixar el govern al seu fill. El pare va concertar una aliança amb el rei d'Ahhiyuwa i va enviar a Piyama-Kurunta, amb forces conjuntes, a atacar a Maskhuiluwas de Mira aliat de l'hitita Mursil II.
Piyama-Kurunta possiblement va destruir la ciutat d'Impa, però Maskhuiluwas el va rebutjar. Maskhuiluwas va tornar a la ciutat d'Hapanuwa, la capital de Mira, i va romandre fidel aliat hitita, i Mursil III va enviar a uns caps de nom Gullas i Malazitis a saquejar la ciutat de Milawata (Milet) aliada d'Ahhiyuwa.
Piyama-Kurunta va presentar batalla a Walma, a la regió d'Astarpa, i fou derrotat. Uhha-Ziti va fugir a les illes. Els habitants antihitites d'Hursanassan, Surudan, i Attarimman van fugir a les muntanyes Arinnandas i a la ciutat de Puranda. Mursil i son germà Sarri-Kusuh de Karkemish van assetjar les muntanyes on aviat els refugiats, a causa de la gana, es van rendir; però la ciutat de Puranda va resistir el setge i no va voler entregar als refugiats. Mursil era acampat al riu Astarpa quan va saber que Uhha-Ziti havia mort. La successió va recaure en el fill de Uhha-Ziri, Tapalazunaulis, que haviat fou capturat per Mursil.
Piyama-Kurunta, que devia ser a les illes, empresonat son germà Tapalazunaulis i rendida la ciutat de Purandas, va veure la seva causa pèrdua, i va demanar la pau. Mursil va deportar a Piyama-Kurunta a Hattusas on segurament va morir.

## Referències

* ↑ (anglès) Mark William Chavalas, The ancient Near East: historical sources in translation
* ↑ Mikasa no Miya Takahito. Essays on Ancient Anatolian and Syrian Studies in the 2nd and 1st Millennium (en anglès). Mikasa no Miya Takahito, 1991, p. 31-32. ISBN 3447031387.
# Petroica fascinant

La petroica fascinant (Microeca fascinans) és un ocell de la família dels petròicids (Petroicidae).

## Hàbitat i distribució

Habita els boscos clars i sabanes al sud-est de Nova Guinea i Austràlia.

## Referències

* ↑ «Petroica fascinant». Cercaterm. TERMCAT, Centre de Terminologia. Rev. 10/10/2023(català)
# Pintor de la Ballarina de Berlín

El Pintor de la ballarina de Berlín fou un pintor de gots de figures vermelles de la Pulla que va estar actiu entre el 430 i el 410 abans de la nostra era. El seu nom es deu a un cràter de calze en la col·lecció de l'Antikensammlung Berlin que representa a una jove ballant i una dona asseguda tocant l'aulos.
Com un dels primers pintors de ceràmica vermella del sud d'Itàlia, degué ser educat en un taller àtic. El seu got epònim mostra influències del treball del Pintor de la fíala, que treballà a l'Àtica. Ell i els seus seguidors devien tenir els tallers a Tares, l'actual Tàrent.(1)

## Obres

Altres obres que se li atribueixen són:
* Un cràter conservat al Rhode Island School of Design Museum. Es mostra un làpites en el got amb Teseu o Hèracles lluitant contra dos centaures.
* Una àmfora en el Museu Provincial Sigismondo Castromediano de Lecce, Itàlia. Representa Briseida i Aquil·les.
* L'únic cràter de columnes atribuït a aquest pintor és en la col·lecció del Museu Camillo Leone de Vercelli, Itàlia. Mostra la persecució de Troilos per Aquil·les i està datada del 420 i 410 abans de la nostra era.
* Una pèlice en la National Gallery of Victoria mostra una escena d'amazonomàquia.

## Referències

* ↑ Robertson, Martin. The Art of Vase-Painting in Classical Athens (en anglés). Cambridge: Cambridge University Press, 1992, p. 236. ISBN 978-0-521-33881-3.
* ↑ ; Harari; Cambitoglou The Italiote red-figure vases in the Museo Camillo Leone at Vercelli (en anglés). Roma: Brettschneider, 1997, p. 19–20. ISBN 978-88-7062-964-4.
# Platja de la Serra Grossa

La platja de la Serra Grossa és una platja ubicada a la ciutat d'Alacant (País Valencià) prop de la serra Grossa, al nord del nucli urbà i al sud de l'Albufereta. És una platja de roques i de difícil accés, amb absència de sorra, fort onatge i sotmesa a forts vents, tot i que hi ha una petita zona de sorra que és coneguda popularment com l'orinalet. No hi disposa d'equipaments ni serveis.
# Port d'Alacant

El port d'Alacant és un port marítim industrial i comercial, que conviu amb la marina d'Alacant. Se situa directament davant de la ciutat.
Com a port pesquer va passar dels 400 homes ocupats al final del segle xviii a més de 1000 el 1980. Tot i això actualment el superen altres ports, com el de València.

## Destinacions

Des del port, hi ha embarcacions a:
* Eivissa
* Palma
* Orà
* Nova Tabarca

## Referències

* ↑ «Port d'Alacant». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Web oficial de l'Autoritat Portuària d'Alacant Arxivat 2009-07-22 a Wayback Machine.
# Portada/efemèride agost 18

Marita Lorenz
« 17 d'agost · 18 d'agost · 19 d'agost »
# Portada/efemèride agost 2

Memorial de la Massacre de Vallmanya
« 1 d'agost · 2 d'agost · 3 d'agost »
# Portada/efemèride agost 15

Vaixell en una resclosa del Canal de Panamà.
« 14 d'agost · 15 d'agost · 16 d'agost »
# Plethodontohyla ocellata

Plethodontohyla ocellata és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Nussbaum, R., Andreone, F. & Vallan, D. 2004. Plethodontohyla ocellata. Llista Vermella d'Espècies Amenaçades de la UICN 2006. Consulta: 1 de febrer del 2008.
# Pleurat (noble)

Pleurat (en llatí Pleuratus, en grec antic Πλεύρατος) fou un noble il·liri, que per alguna raó es va exiliar a la cort de Perseu de Macedònia. Va viure al segle ii aC.
Aquest rei el va agafar al seu servei i el va utilitzar en alguna missió i especialment com ambaixador davant el rei Gentius l'any 169 aC. Poc més tard apareix dirigint un contingent il·liri al servei del rei Perseu de Macedònia, segons explica Titus Livi.

## Referències

* ↑ 5.Pleuratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 413
# Pleurat III

Pleurat III (en llatí Pleuratus, en grec antic Πλεύρατος) fou un rei il·liri, fill i successor d'Escerdílides, que va governar des d'aproximadament el 205 aC fins al 180 aC.
Segurament ja va ser associat pel seu pare a les tasques de govern, bé ajudant-lo directament o governant a algunes de les tribus. El seu nom i el del seu pare apareix en el tractat d'aliança signat per Marc Valeri Leví amb els etolis el 211 aC. També apareix mencionat algunes vegades durant la guerra dels romans contra Filip V de Macedònia i a la pau signada amb aquest rei el 204 aC.
En aquest darrer any apareix tot sol en els documents i sembla doncs que el seu pare ja hauria mort. Quan la guerra contra el Regne de Macedònia es va reprendre el 201 aC, va oferir ajut al cònsol Publi Sulpici Galba però els seus serveis no van ser acceptats de moment i després no els van sol·licitar. Tot i que la seva intervenció no va ser necessària i no va proporcionar cap ajuda activa, Tit Quinti Flaminí el va recompensar per haver-se mantingut fidel a Roma a la pau del 196 aC amb l'entrega a Il·líria dels territoris de Lychnidus i dels parthini que abans depenien del Regne de Macedònia, segons Titus Livi i Polibi.
Durant la guerra de Marc Fulvi Nobílior contra la Lliga Etòlia el 189 aC altre cop va oferir ajut als romans i va posar a la seva disposició una flota de 60 vaixells que van saquejar les costes etòlies. Va morir no més tard del 180 aC, any en què apareix ja el seu fill Gentius com a rei.

## Referències

* ↑ 2.Pleuratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 413
# Ponce

Ponce és un municipi de Puerto Rico localitzat al sud de l'illa, també conegut amb els noms de Perla del sur, la Ciudad Señorial, los leones i la Ciudad de la quenepa. Limita al nord amb els municipis d'Utuado i Jayuya, al nord-oest amb Adjuntas, al sud amb el mar Carib, a l'est amb Juana Díaz i l'oest amb Peñuelas. S'estén pel nord fins a la Serralada Central i pel sud fins al mar Carib. Forma part de l'Àrea metropolitana de Ponce.
El nom de Ponce prové de Juan Ponce de León y Loayza, besnet del conqueridor Juan Ponce de León, un dels primers veïns d'aquesta regió
El municipi està dividit en 28 barris: Anón, Bucaná, Canas, Capitanejo, Cerrillos, Coto Laurel, Cuarto, Guaraguao, Machuelo Abajo, Machuelo Arriba, Magueyes, Maragüez, Marueño, Montes Llanos, Playa, Portugués, Primero, Quebrada Limón, Quinto, Real, Sabanetas, San Antón, San Patricio, Segundo, Sexto, Tercero, Tibes i Vayas.

## Cultura

* Teatre La Perla, el segon teatre més antic de la seva categoria a Puerto Rico, inaugurat el 1874 i amb capacitat per 1.047 persones assegudes.
* Museu d'Art de Ponce, promogut pel governador de Puerto Rico, Luis Ferré Aguayo, l'any 1959. El museu alberga Flaming June, la famosa pintura de Frederic Leighton.
* Centre Cerimonial Indígena de Tibes, jaciment arqueològic localitzat a Ponce, Puerto Rico. La seva data aproximada es del 1,300 D.C. i va ser un lloc on les cultures indígenes que es van assentar en els seus voltants van utilitzar com a centre cerimonial i observatori astronòmic.

## Galeria

* El Museo de la Arquitectura Ponceña, es troba la residència (Casa Wiechers-Villaronga) de 100 anys d'antiguitat, als carrer Reina i Méndez Vigo.
* La Cruceta del Vigía alberga un centre turístic a la seva base, una torre vertical de deu pisos i un pont aeri horitzontal amb vistes panoràmiques de la ciutat de Ponce i el Mar Caribe.
* Hacienda Buena Vista - antiga plantació de cafè de Ponce.
* Ponce, vist des de les muntanyes del municipi de Jayuya.
* Museu d'Art de Ponce

## Referències

* ↑ Grupo Editorial EPRL «Ponce» (en castellà). Enciclopedia de Puerto Rico. Fundación Puertoriqueña de las Humanidades, 10-09-2010 [Consulta: 2 juliol 2015].
* ↑ «American FactFinder». Factfinder.census.gov. [Consulta: 9 juny 2015].
* ↑ Dra.Ivonne Acosta «Teatro La Perla» (en castellà). Enciclopedia de Puerto Rico. Fundación Puertoriqueña de las Humanidades, 29-09-2008 [Consulta: 19 juny 2015].
* ↑ «Flaming June Sketch Rediscovered After 100 Years of Silence». Puerto Rico Art Review [Consulta: 21 agost 2015].
* ↑ «Flaming June». [Consulta: 21 agost 2015].
* ↑ «Centro Ceremonial Indígena Tibes, Ponce» (en castellà). Enciclopedia Puerto Rico. Fundación Puertorriqueña de las Humanidades, 12-09-2014. [Consulta: 3 juny 2018].

## Vegeu també

* Riu Portugués

## Enllaços externs

* Directori de municipis, Ponce Arxivat 2015-06-11 a Wayback Machine. a la web oficial de l'Estat Lliure associat de Puerto Rico (castellà)
# Plàcid Manuel de Montoliu i de Bru

Plàcid Manuel de Montoliu i de Bru (Tarragona, 12 de juliol de 1767 - Tarragona, 13 de gener de 1848) fou un aristòcrata i polític tarragoní. Era senyor del Morell, del Milà, d'Alberola i cavaller de l'Orde de Sant Joan de Jerusalem. Durant la Guerra del Francès fou diputat del Corregiment de Tarragona en la Junta Suprema del Principat de Catalunya i el 24 de gener de 1810 fou elegit diputat a les Corts de Cadis. Va formar part de la comissió de justícia. Posteriorment fou conseller de Tarragona de 1815 a 1824 i conseller perpetu de Tarragona de 1826 a 1830.
Del seu matrimoni amb Felipa de Dusai, nasqueren Francesc de Paula de Montoliu i de Dusai, pare del primer marquès de Montoliu, Plàcid-Maria de Montoliu i de Sarriera (1828-1899), i Plàcid de Montoliu i de Dusai, pare de Marià de Montoliu i Rocabruna, XXX baró de l'Albi.

## Referències

* ↑ «Arxiu en Línia de Arxiu Històric Arxidiocesà de Tarragona». [Consulta: 9 juliol 2023].
* 1 2 «Arxiu en Línia de Arxiu Històric Arxidiocesà de Tarragona». [Consulta: 9 juliol 2023].
* ↑ La Estematoteca p. 16
* ↑ Fitxa del Congrés dels Diputats
* ↑ Biografia Arxivat 2012-06-28 a Wayback Machine. a cadis2012.es
* ↑ Salvador-J. Rovira i Gómez, Placid-Maria de Montoliu i de Sarriera, primer marquès de Montoliu (1828-1899), Tarragona: Arola, 2007
# Podhoroď

Podhoroď és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1406.
# Podhájska

Podhájska és un poble i municipi d'Eslovàquia que es troba a la regió de Nitra, al sud-oest del país. Compta amb una població de 1.063 habitants (2022).

## Història

La primera menció escrita de la vila es remunta al 1075.

## Referències

* ↑ «Podhájska». en.mapy.cz. [Consulta: 7 agost 2022].
* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». citypopulation.de. [Consulta: 7 agost 2022].
# Portada/article setembre 23
## Ingmar Bergman

Ingmar Bergman (Uppsala, Suècia, 14 de juliol de 1918 – Fårö, Suècia, 30 de juliol de 2007) fou un cineasta suec. És considerat un dels cineastes més importants de la història, per la magnitud de la seva obra i el seu compromís artístic. Va dirigir més de seixanta pel·lícules i documentals per la televisió i el cinema, els guions de les quals també escrivia, i va dirigir unes cent setanta obres de teatre. En la seva companyia d'actors trobem Harriet Andersson, Liv Ullmann, Gunnar Björnstrand, Bibi Andersson, Erland Josephson, Ingrid Thulin i Max von Sydow. Gran part de les seves pel·lícules van ser rodades a Suècia.
# Prudential Hong Kong Tennis Open 2015

El Torneig de Hong Kong 2015, oficialment conegut com a Prudential Hong Kong Tennis Open 2015, és un esdeveniment de tennis femení sobre pista dura que pertany als International tournaments de la WTA. La segona edició del torneig es va celebrar entre el 12 i el 18 d'octubre de 2015 al Victoria Park de Hong Kong.
La tennista sèrbia Jelena Janković va guanyar el segon títol de l'any.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 3 | V. Williams | 6 | 6 | |
| | Y. Wang | 0 | 2 | | 3 | V. Williams | 6 | 6 | |
| | I. Xvédova | 7 | 3 | 4 | 8 | A. Cornet | 1 | 1 | |
| 8 | A. Cornet | 6$^4$ | 6 | 6 | | | | | | 3 | V. Williams | 4 | 5 |
| 4/WC | J. Janković | 6 | 6 | | | | | | | 4/WC | J. Janković | 6 | 7 |
| | A. Rodiónova | 0 | 2 | | 4/WC | J. Janković | 6 | 6 | | | | | |
| | L. Arruabarrena | 6$^4$ | 1 | | 6 | D. Gavrilova | 1 | 1 | | | | | |
| 6 | D. Gavrilova | 7 | 6 | | | | | | | | | | | 4/WC | J. Janković | 3 | 7 | 6 |
| 9 | H. Watson | 6 | 6⁵ | 6 | | | | | | | | | | 2/WC | A. Kerber | 6 | 6$^4$ | 1 |
| Q | Y-h. Lee | 0 | 7 | 4 | 9 | H. Watson | 6 | 3 | 0 | | | | |
| | M. Puig | 4 | 4 | | 5/WC | S. Stosur | 4 | 6 | 6 | | | | |
| 5/WC | S. Stosur | 6 | 6 | | | | | | | 5/WC | S. Stosur | 2 | 2 |
| 7 | C. Garcia | 6 | 6 | | | | | | | 2/WC | A. Kerber | 6 | 6 |
| LL | A. Komardina | 0 | 2 | | 7 | C. Garcia | 5 | 3 | | | | | |
| | K. Nara | 2 | 2 | | 2/WC | A. Kerber | 7 | 6 | |
| 2/WC | A. Kerber | 6 | 6 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Lara Arruabarrena Andreja Klepač | 6 | 6 |
| WC | Ki Yan-tung Ng Man-ying | 1 | 0 | 1 | Lara Arruabarrena Andreja Klepač | 2 | 6 | [10] |
| 3 | Liang Chen Wang Yafan | w/o | | 3 | Liang Chen Wang Yafan | 6 | 2 | [5] |
| | Chan Chin-wei Lee Ya-hsuan | | | | | | | | 1 | Lara Arruabarrena Andreja Klepač | 5 | 4 |
| | Chuang Chia-jung Luksika Kumkhum | 2 | 6$^3$ | | | | | | 4 | Alizé Cornet Iaroslava Xvédova | 7 | 6 |
| 4 | Alizé Cornet Iaroslava Xvédova | 6 | 7 | 4 | Alizé Cornet Iaroslava Xvédova | 6 | 6 | |
| | Nicha Lertpitaksinchai Peangtarn Plipuech | 4 | 0 | 2 | Klaudia Jans-Ignacik Anastassia Rodiónova | 4 | 4 | |
| 2 | Klaudia Jans-Ignacik Anastassia Rodiónova | 6 | 6 | | | | | |

## Enllaços externs

* Web oficial Arxivat 2014-10-01 a Wayback Machine. (anglès) (xinès)
* Quadre individual femení PDF
* Quadre dobles femenins PDF
Hong Kong :
2014
2015
2016
2017
2018
2023 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Principat de Khizan, Isbayerd i Muks

El principat de Khizan, Isbayerd i Muks fou un petit Estat autònom kurd dels segles XIII a xix. Estava format per Khizan, Isbayerd (Sparhet o Ispert) i Muks (Mukus). El feu estava situat a la riba dreta del Bohtan i s'estenia fins a Marwanan. El feu principal pertanyia als Namiran.
La tradició diu que fou fundat per tres germans arribats de Belidjan al segle xii.

## Referències

* Enciclopèdia de l'Islam, V, 461
# Principat de Lampang

El principat de Lampang fou un estat medieval situat a l'entorn de Lampang (ciutat) a Tailàndia.
Al segle VII Lampang fou part del regne mon de Hariphunchai. Al segle xi la regió fou ocupada pels khmers i al segle xiii va caure en mans de Mongrai, unificador del regne de Lanna, que va annexionar tot el regne de Haripunchai el 1292. Lampang va esdevenir un principat subjecte a Lanna però seguint la sort d'aquest fou tributari d'Ayutthaya el 1546 i de Birmània (Pegu) el 1558 fins que es va independitzar el 1596 i després d'un temps de disputa entre tailandesos i birmans al segle xvii la influència birmana va predominar fins al 1774 (amb una breu interrupció del 1732 al 1751) quan diversos principats es van revoltar contra el regne de Toungoo i el príncep local de Lampang, Kawila, va rebre ajuda siamesa (1774). El 1775 fou reconegut com a rei de Lampang mentre el seu aliat el príncep lanna Phraya Chaban era nomenat rei de Chiangmai, tots dos com vassalls de Siam.
El 1892 Lampang fou erigida en província. El 1925 la reialesa fou suprimida.

## Governants

* 1732 – 1759 Phya Sulavaluchai Songkram (Thip Chang)
* 1759 – 1774 Kaeo (Chaikaeo)
* 1774 - 1782 Kawila (Kavila)
* 1782 – 1794 Khamsom
* 1794 – 1825 Duang Thip
* 1825 – 1837 Chaiwong (Jayavansa)
* 1837 - 1838 Khattiya (Khanthiya)
* 1838 - 1850 Noi In
* 1850 - 1873 Worayannarangsi (Varayanaransi)
* 1873 - 1887 Phrommaphiwong (Phromthipong Thada)
* 1887 Suriya Changwang
* 1887 - 1897 Noranan Chaichawalit (Norananchai Chawalit/Narananda Jayajavalit)
* 1897 – 1922 Bunyawat Wongmanit (Bunyavadya Vansamanit)
* 1922 - 1925 Ratchabut (Noi Mueangphruan)

## Referències

* ↑ Worldstatesmen per Ben Cahoon
# Prolapse genital femení

El prolapse genital femení o prolapse vaginal es caracteritza per un descens de la part interior de la vagina. El trastorn apareix habitualment després del part, a causa del debilitament dels músculs del sòl pelvià. Les seves causes poden ser el part, per esquinçament o distensió, la menopausa, per la disminució d'estrògens i excepcionalment per debilitat congènita de lligaments. Els símptomes són: dolor al baix ventre, sensació d'un cos estrany intrapèlvic, incontinència urinària, trastorns rectals (restrenyiment, incontinència...) i dificultat en relacions sexuals.

## Tipus

* De la paret anterior
** Uretrocele
** Cistocele
* De la pared posterior
** Enterocele
** Rectocele
* Del final de la vagina
** Prolapse uterí

## Tractament

Depenent de la severitat dels símptomes el seu tractament pot ser quirúrgic o conservador amb fisioteràpia del sòl pelvià.

## Referències

* ↑ «Belluga el sòl pelvià i veuràs». [Consulta: 3 setembre 2024].

## Enllaços externs

* http://www.pelvicfloordigest.org/2005/prolapse_gynecology.html%5BEnllaç+no+actiu%5D
# Prohibit als pares

Prohibit als Pares (PAP) va ser un programa de Ràdio Flaixbac de dilluns a divendres en horari nocturn, concretament de les 10 de la nit a les 2 de la matinada. Era un programa de participació oberta, orientat als joves, on els oients proposaven i preguntaven per temes referents a l'amor, el sexe, l'amistat, les infidelitats... El programa comptava amb una hora en què la sexòloga del programa resolia els dubtes sexuals o psicològics dels oients.
En les darreres temporades, el programa va ser presentat i dirigit per Xavi Canalias, amb Elisenda Carod encarregada de producció i Elena Crespi, la sexòloga.

## Història

El PAP va estar dirigit per diferents locutors on a la primera etapa del programa, que va començar el 2003 i va acabar el 14 de juliol del 2006, estava presentat per en Josep Lobató, l'Oriol Sàbat i la Venus.
A partir d'un recull d'intervencions del programa se'n va editar llibre homònim per a explicar, amb vocació pedagògica, alguns temes relacionats amb el sexe i els joves. El llibre, igual que el programa de ràdio, va ser molt criticat per tractar un tema tabú, però va obtenir un notable èxit de vendes.
Un any després, veient el gran èxit del primer llibre, van posar a la venda el llibre Som PAP, un recull d'experiències d'amor, amistat i festes amb els pares i altres temes que no només fossin de sexe. En aquest llibre, Josep, Oriol i Venus ens expliquen experiències pròpies cada vegada que presenten un capítol.
Els tres locutors que van iniciar el format van deixar l'emissora catalana, i van fitxar per Europa FM, on actualment segueixen amb el mateix format creat a Catalunya i Andorra, però per a tot el territori espanyol sota el nom de "Ponte A Prueba".
Paral·lelament, el 12 de setembre de 2006 es va iniciar la segona etapa de la versió catalana amb Xavi Canalias, l'Elisenda Carod i l'Elena Crespi com a presentadors, on ja porten 3 temporades.
El programa es va deixar d'emetre la temporada 2008-2009, i el 7 de setembre del 2009 va ser substituït per 'La llista negra', un programa de hip-hop, rap i r&b, presentat per Roger Carandell.

## Seccions

Al llarg del temps, el programa ha anat elavorant seccións, on els oients hi expressen la seva.
* Hora dels Dubtes Sexuals, l'Elena Crespi et resoldrá tot allo referent al sexe i la psicologia
* Contacte Directe, cada X temps els locutors conviden a un famós català a la ràdio i els oiens li fan tota mena de preguntes.
* Guerra de Sexes, un debat obert sense pèls a la llengua. Els locutors presenten una pregunta i els diferents sexes han de defensar la seva posició.

## Bibliografia

* Prohibit als pares, de Josep Lobató. Editorial La Magrana. ISBN 8478713301. 112 pàgines.
* Som PAP, de Josep Lobató, Oriol Sàbat i Venus. Editorial La Magrana. ISBN 84-7871-578-9. 110 pàgines.
# Prohod

El Prohod, que es podria traduir del romanès com a rèquiem, és en la tradició cristiana ortodoxa el nom amb què es coneix la cerimònia, normalment cantada, dels funerals de Jesucrist durant el Divendres Sant. També existeix un prohod per a la Verge Maria, que es canta el vespre del 14 d'agost, com a vigília del Dia de l'assumpció.
Genèricament també pot donar-se aquest nom a tota missa de difunts.

## Referències

* ↑ Braniste, Ene. Dicţionar enciclopedic de cunoştinţe religioase (en romanès). ISBN 973-97569-7-2.

## Enllaços externs

* Lletra d'un prohod de Divendres Sant (romanès)
# Pseudacris brimleyi

Pseudacris brimleyi és una espècie de granota endèmica dels Estats Units.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Pseudacris brimleyi. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Ptilinop del Lompobattang

El ptilinop del Lompobattang (Ramphiculus meridionalis) és una espècie d'ocell de la família dels colúmbids (Columbidae) que habita els boscos de les muntanyes del sud-oest de Sulawesi.

## Distribució i sistemàtica

L'ocell només es troba al massís de Lompobattang al sud-oest de Cèlebes, a Indonèsia. Se sol considerar una subespècie de colom pescador, però ha estat distingida des de 2014 per la UICN i Birdlife International com a espècie pròpia.

## Estat

La UICN la classifica com a vulnerable.

## Referències

* ↑ «The IUCN Red List of Threatened Species». [Consulta: 12 setembre 2021].
* ↑ del Hoyo, J., Collar, N., Kirwan, G.M. & Garcia, E.F.J. (2018). Lompobattang Fruit-dove (Ramphiculus meridionalis). I: del Hoyo, J., Elliott, A., Sargatal, J., Christie, D.A. & de Juana, E. (red.). Handbook of the Birds of the World Alive. Lynx Edicions, Barcelona. (hämtad från https://www.hbw.com/node/467166 20 oktober 2018).
* ↑ Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood (2015) The eBird/Clements checklist of birds of the world: Version 2015 http://www.birds.cornell.edu/clementschecklist/download, läst 2016-02-11